Mihai Șora a votat și a transmis un mesaj ferm: "Dacă ai 18 ani sau 100+, mergi la vot, om bun".
Alegerile parlamentare 2020 au loc duminică, 6 decembrie 2020. Filosoful Mihai Șora a votat duminică dimineață. Mihai Șora, în vârstă de 104 ani, îi îndeamnă pe români să iasă la vot.
Filosoful Mihai Șora, în vârstă de 104 ani, a anunțat, pe Facebook, că a votat la alegerile parlamentare, cu încredere și speranță, cu gândul la țară și la viitorul oamenilor ei."Dragi prieteni, constat că, de data aceasta, rotocolul cu <> stă cocoțat cu susul în jos, făcând notă discordantă printre toate celelalte. Ceea ce nu poate fi decât un semn bun, dacă ne gândim cum au mers lucrurile în țara noastră până astăzi.Răcit-cobză sau cu un picior scrântit (#metoo), pe bicicletă ori patine cu rotile, în zori de zi ori la amiază, dacă ai 18 ani sau 100+, mergi la vot, om bun. Fă-ți această bucurie-datorie acum, ca să nu ai a ieși pe străzi, în toiul iernii, să protestezi împotriva nelegiuirilor unor politicieni pe care nu i-ai ales tu.Să fie într-un ceas bun. Sărbătoare binecuvântată tuturor", este îndemnul transmis de Mihai Șora.